Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14007

2. Megjegyzés. - Néhány Államban kisebb földi állomás tűréseket alkalmaznak. 2.2.17 A függőleges polarizáció hatása az iránysáv és siklópálya vevőre 2.2.17.1 Az iránysáv és siklópálya frekvencia-tartományban, külön-külön az iránysáv és a siklópálya antennára vonatkozó előre ható irányú, függőlegesen polarizált jelek vétele legalább 10 dB-el alatta kell legyen az ugyanabból az irányból eredő vízszintesen polarizált jelek vételének. 2.2.18 Az iránysáv és a siklópálya vevő téves jelvétele 2.2.18.1 Az iránysáv vevőnek egy 150 Hz-es 30 százalékig modulált rádiófrekvenciás jelre a 110 MHz-nél történő reagálásának (kijelző műszer eltérés) nagyobbnak kell lenni azon rádiófrekvenciás jelre történő reagálásánál, mint amit az azonosan modulált, de 60 dB-el nagyobb amplitudójú és a 90 kHz-től a 107,8 MHz-ig, valamint a 112,2 MHz-től az 1 500 MHz-ig változtatott jelekre ad. A siklópálya vevőnek egy 150 Hz-es 30 százalékig modulált rádiófrekvenciás jelre a 332,0 MHz-nél történő reagálásának (kijelző műszer eltérés) nagyobbnak kell lenni azon rádiófrekvenciás jelre történő reagálásánál, mint amit az azonosan modulált, de 60 dB-el nagyobb amplitudójú és a 90 kHz-től a 329,0 MHz-ig, valamint a 335,3 MHz-től az 1 500 MHz-ig változtatott jelekre ad. 2.3 Működési hiba riasztás az ILS fedélzeti rendszerben 2.3.1 Ideálisan a vevő riasztó rendszerének egy olyan eszközzel, mint a vizuális mechanikus zászló, kell figyelmeztetnie a légijármű vezetőjét bármilyen olyan elfogadhatatlan működési hiba állapotra, amely mindkét, vagy a földi, vagy a fedélzeti berendezéseken belül keletkezhet. Annak a mértéke, hogy egy ilyen ideál meddig elégíthető ki, az alábbiakban kerül meghatározásra. 2.3.2 A riasztó rendszert a két modulációs mélység összege hozza működésbe, és ennek megfelelően az ILS iránysáv modulációs összetevőinek a kisugárzott vivőfrekvenciáról való kimaradása a riasztás működésbe léptetését eredményezi. 2.3.3 A riasztó rendszernek jelezni kell a légijárművezető és az összes többi olyan fedélzeti rendszer részére, amelyek az iránysáv és a siklópálya adatokat felhasználják, a következő helyzetek bármelyikének fennállását:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes